Августа 1944. године постављен је за команданта Дуге пролетерске дивизије, која је, под његовом командом, ослободила: Крушевац, Краљево, Чачак и Ужице (16. децембра 1944), а половином јануара 1945. зауставила немачки продор на правцу Товарник-Илок, на сремском фронту. Фебруара и марта 1945. дивизија се истакла у борбама против 22. немачке дивизије у источној Босни. У априлу је ослободила: Брчко, Грачаницу, Босански Шамац, форсирала Саву, ослободила Жупању, а на Бабиној Греди стављена је под непосредну команду Генералштаба Југословенске армије, због чишћења терена од заосталих четника.